25 एक्सपट्‌र्स ने सॉल्व किया पेपर, सबसे पहले भास्कर ऐप पर चेक करें अपना रिजल्ट
Rajasthan Teacher Eligibility Test (REET) Mains Exam परिष्कार कोचिंग के एक्सपर्ट टीचर्स ने कई घंटों की मेहनत के बाद एग्जाम में पूछे गए सभी 150 प्रश्नों की आंसर-की तैयार की है। इसे यहां पब्लिश किया जा रहा है।
शिक्षक भर्ती परीक्षा के पहले दिन पहली पारी में लेवल-1 का एग्जाम कंपलीट हो चुका है। एग्जाम कैसा रहा, कौन से प्रश्नों पर विवाद है। विवादित प्रश्न का सही उत्तर क्या है? यह बताने के लिए भास्कर ऐप की रीट-मेंस स्पेशल सीरीज में 25 एक्सपर्ट टीचर्स जुड़े हैं। परिष्कार कोचिंग के एक्सपर्ट टीचर्स ने कई घंटों की मेहनत के बाद एग्जाम में पूछे गए सभी 150 प्रश्नों की आंसर-की तैयार की है। इसे यहां पब्लिश किया जा रहा है।
शिक्षाविद और हिंदी के एक्सपर्ट डॉ. राघव प्रकाश ने कहा कि रीट लेवल वन में हिंदी के पांच सवाल आए थे। जो असंतुलित तो थे, लेकिन काफी सरल और सामान्य स्तर के थे। इनमें भी पांच में से तीन सवाल क्रिया के थे, जबकि दूसरे महत्वपूर्ण टॉपिक से सवाल नहीं पूछे गए ऐसे में इस बार का पेपर काफी सरल साबित होगा।
राजनीति विज्ञान के सब्जेक्ट एक्सपर्ट डॉ. दीपक अवस्थी ने बताया कि आज का पेपर आठवीं क्लास के स्तर का था। जिन भी स्टूडेंट्स ने बोर्ड की किताबों का अच्छे से अध्ययन किया होगा, उनके लिए आज का पेपर हल करना काफी आसान हुआ होगा। क्योंकि पेपर में कठिन विषयों को लेकर कोई सवाल नहीं पूछा गया।
वहीं, लेवल वन का पेपर देने पहुंचे स्टूडेंट राकेश शर्मा ने कहा कि आज का पेपर काफी सरल आया है। ऐसे में जिन भी स्टूडेंट्स ने एग्जाम की अच्छे से तैयारी की होगी। उनका सिलेक्शन होने की पूरी संभावना है। हालांकि शरण पेपर होने की वजह से कटऑफ 70% से ज्यादा भी जा सकती है।
ऐसे चैक करें कितने परसेंट बन रहे मार्क्स
आप आंसर की से अपने पेपर में टिक मार्क किए उत्तरों का मिलान कर चेक कर सकते हैं कि कितने प्रश्न सही हैं। प्रत्येक सही उत्तर पर 2 नंबर मिलेंगे, वहीं एग्जाम में नेगेटिव मार्किंग है, ऐसे में गलत उत्तर का 1/3 अंक कटेगा भी।
उदाहरण : 150 प्रश्न वाले एग्जाम में आपने 100 प्रश्न अटैम्प्ट (हल) किए हैं। अगर आपके सारे उत्तर सही हैं तो 200 अंक के हिसाब से 75% मार्क्स बनेंगे। इसे निकालने का सूत्र बहुत साधारण है।
सूत्र : (मान ⁄ कुल मान ) × 100 = परसेंट
ANWER KEY : रीट-मेंस लेवल-1 (हर प्रश्न का उत्तर उसके आखिरी में दिया जा रहा है)
आंसर-की एवं एक्सपर्ट टीम : परिष्कार कोचिंग, जयपुर
ये भी पढे़ं-
कर्मचारी चयन बोर्ड अध्यक्ष बोले- पेपर लीक नहीं हुआ
राजस्थान में 48,000 पदों पर होने जा रही शिक्षक भर्ती परीक्षा के पहले दिन ही प्रदेश के 3 जिलों में फर्जी अभ्यर्थी पकड़ में आए हैं। ऐसे में लोगों के बीच में भर्ती परीक्षा को रद्द करने को लेकर कई तरह की चर्चाएं दिनभर चलती रही। दैनिक भास्कर ने राजस्थान कर्मचारी चयन बोर्ड के अध्यक्ष हरिप्रसाद शर्मा से इस बारे में सीधे सवाल पूछे। (पूरी खबर पढ़ें)
40 लाख रुपए में बिका REET मेन्स परीक्षा का पेपर:जोधपुर में 5 गिरफ्तार, 10-10 लाख की डील; 19 लड़के, 10 लड़कियां भी हिरासत में